情恋七夕，诗意浓浓，太美了。七夕
（唐）白居易
烟霄微月澹长空，银汉秋期万古同。
几许欢情与离恨，年年并在此宵中。
牵牛织女
（唐）杜甫
牵牛出河西，织女处其东。
万古永相望，七夕谁见同。
神光意难候，此事终蒙胧。
飒然精灵合，何必秋遂通。
亭亭新妆立，龙驾具曾空。
世人亦为尔，祈请走儿童。
称家随丰俭，白屋达公宫。
膳夫翊堂殿，鸣玉凄房栊。
曝衣遍天下，曳月扬微风。
蛛丝小人态，曲缀瓜果中。
初筵裛重露，日出甘所终。
嗟汝未嫁女，秉心郁忡忡。
防身动如律，竭力机杼中。
虽无姑舅事，敢昧织作功。
明明君臣契，咫尺或未容。
义无弃礼法，恩始夫妇恭。
小大有佳期，戒之在至公。
方圆苟龃龉，丈夫多英雄。
鹊桥仙·七夕
（宋）苏轼
缑山仙子，高清云渺，不学痴牛騃女。凤箫声断月明中，举手谢时人欲去。
客槎曾犯，银河波浪，尚带天风海雨。相逢一醉是前缘，风雨散、飘然何处？
鹊桥仙
（宋）秦观
纤云弄巧，飞星传恨，银汉迢迢暗渡。
金风玉露一相逢，便胜却人间无数。
柔情似水，佳期如梦，忍顾鹊桥归路！
两情若是久长时，又岂在朝朝暮暮？
鹊桥仙
(宋)范成大
双星良夜，耕慵织懒，应被群仙相妒。
娟娟月姊满眉颦，更无奈风姨吹雨。
相